කඩුවෙල හංවැල්ල අතුරුගිරිය හා ඒ අවට ප්‍රදේශ රැසක සිදුව ඇති අපරාධ රැසකට සම්බන්ධ වෙලාතන්ත්‍රිගේ හසංක බොතේජු (31) නොහොත් ‘නේවි අසංක’ පොලිස් අත්අඩංගුවෙන් මිදී යෑමට කැලණි ගඟට පැන පිහිනීමට ගිය අවස්ථාවේ දී දියේ ගිලීමත් සමග තවත් ප්‍රබල පාතාල කල්ලි සාමාජිකයෙකු ජීවිතයෙන් සමු ගත් බව අතුරුගිරිය පොලිසිය පවසයි.හෝමාගම පනාගොඩ ප්‍රදේශයේ පදිංචිව සිටි ‘නේවි අසංක’ පවුලට සිටි එකම පිරිමි ළමයා වු අතර (අපොස) සාපෙළ විභාගයෙන් පසු 1998 වසරේදී ශ්‍රීීලංකා නාවික හමුදාවට බැඳී තිබේ.නාවික හමුදාවේ දැක්වූ දක්ෂතා හේතුවෙන් කැලෑ සටන් ක්‍රම, නවීන අවි ආයුධ පුහුණු වීම් ඇතුළු විශේෂ පුහුණු රැසක් කර ඇති මොහුට මෙරට හමුදාවල පවතින ඕනෑම ගිනි අවියක් පරිහරණය කිරීමට මනා දක්ෂතාවක් තිබී ඇත.මෙසේ සිටියදී 2001 වසරේදී උතුරු ප්‍රදේශයේ නාවික හමුදා කඳවුරකට ත්‍රස්තවාදීන් ප්‍රහාරයක් එල්ල කර තිබේ.